****

Informácia o stave implementácie európskych štrukturálnych a investičných fondov 2014 – 2020 a Programu Slovensko 2021 – 2027

k 09.02.2024

**Obsah**

[1. Implementácia programového obdobia 2014 – 2020 k 09.02.2024 3](#_Toc158989285)

[1.1 Stav implementácie podľa operačných programov 6](#_Toc158989286)

[1.2 Porovnanie stavu a zostatkov čerpania k 09.02.2024 podľa jednotlivých OP 7](#_Toc158989287)

[1.3 Implementácia FAST-CARE 8](#_Toc158989288)

[1.4 Implementácia SAFE 9](#_Toc158989289)

[2. Implementácia Programu Slovensko 2021 – 2027 k 09.02.2024 11](#_Toc158989290)

[2.1 Základná informácia 11](#_Toc158989291)

[2.2 Stav schvaľovania hodnotiacich a výberových kritérií a zámerov národných projektov 13](#_Toc158989292)

[2.3 Posudzovanie výziev riadiacim orgánom 13](#_Toc158989293)

[2.4 Aktuálny stav implementácie 13](#_Toc158989294)

# **Implementácia programového obdobia 2014 – 2020 k 09.02.2024**

V programovom období 2014 – 2020 sa implementujú fondy EÚ prostredníctvom 11 operačných programov, pričom za implementáciu každého operačného programu je zodpovedný riadiaci orgán.

**Informácia je spracovaná za 10 operačných programov, teda bez Programu rozvoja vidieka 2014 – 2020 (PRV), ktorý je možné čerpať v zmysle legislatívy EÚ až do 31.12.2025.**

**Riadiaci orgán (RO) je orgán štátnej správy alebo orgán územnej samosprávy určený vládou SR na realizáciu operačného programu. RO je podľa nariadenia Európskeho parlamentu a Rady č. 1303/2013 plne zodpovedný za efektívne riadenie a implementáciu daného operačného programu v súlade so zásadou správneho finančného riadenia.**

**Rok 2024 je pre RO kľúčový na zabezpečenie riadneho ukončovania programov**. RO v tejto fáze implementácie zabezpečujú zaslanie posledných súhrnných žiadostí o platbu na certifikačný orgán, výkon kontrol na mieste, ukončovanie projektov, prípravu fázovania niektorých projektov, riešenie prebiehajúcich skúmaní, vysporiadanie nezrovnalostí a zabezpečujú všetky potrebné postupy pre úspešné ukončovanie programov. **Všetky úhrady výdavkov v rámci projektov v súlade s európskou legislatívou boli prijímatelia povinní zrealizovať dodávateľom do 31. decembra 2023.**

**Uhrádzanie žiadostí o platbu prijímateľom, a teda zvyšovanie čerpania finančných prostriedkov, bude reálne prebiehať až do apríla - mája 2024 z dôvodu financovania na národnej úrovni a zaslania posledných súhrnných žiadostí o platbu z RO na certifikačný orgán MF SR** (posun termínu z marca 2024 o ďalšie dva mesiace nastal z dôvodu prijatia novej európskej legislatívy STEP – podrobnejšie v bode 9 kľúčových opatrení).

**Z celkovej alokácie 14,50 mld. EUR je k 09.02.2024 vyčerpaných 13,42 mld. EUR (92,52 %) a zostáva vyčerpať ešte 1,08 mld. EUR (EÚ zdroj), z čoho:**

**- 490,23 mil. EUR pôjde na riešenie energokrízy (500,08 mil. EUR už bolo vyplatených);**

**- 61,45 mil. EUR na podporu UA utečencov (277,81 mil. EUR už bolo vyplatených);**

**- 532,39 mil. EUR na realizáciu zazmluvnených projektov.**

**POKROK V IMPLEMENTÁCII OD 01.01.2024 do 09.02.2024:**

* **v roku 2024 bolo k 09.02.2024 vyčerpaných** spolu 306,10 mil. EUR, **čo predstavuje nárast o 2,11 p. b.; zo 90,41 % na 92,52 %;**

**Kľúčové opatrenia na vyčerpanie 1,08 mld. EUR sú:**

1. **predkladanie záverečných žiadostí o platby prijímateľmi projektov**;
2. **SAFE** (podpora riešenia energokrízy z eurofondov) **v súčasnosti RO avizujú vyčleniť 1,03 mld. EUR**, s možnosťou navýšenia až do výšky 1,45 mld. EUR, a to na pomoc zraniteľným domácnostiam prostredníctvom 3 OP, a to: OP II, OP KŽP a IROP**. Revízie OP už boli schválené EK. V rámci tejto iniciatívy EK už bolo vyplatených 500,08 mil. EUR** (za OP II), zakontrahovaných bolo zatiaľ 990,32 mil. EUR;
3. **FAST CARE** (pomoc UA utečencom) **– 339,56 mil. EUR** je presmerovaných na výdavky súvisiace s prvotným prijatím **UA utečencov** a ich integráciou do spoločnosti v rámci 3 OP, a to: IROP, OP ĽZ a OP II. **K 09.02.2024 bolo vo výzvach a vyzvaniach FAST-CARE sprístupnených 353,72 mil. EUR, zazmluvnených 347,75 mil. EUR (102,41 %) a vyplatených 277,81 mil. EUR (81,82 %);**
4. **využívanie 15 % flexibility** čerpania finančných prostriedkov na úrovni prioritnej osi v rámci operačného programu/fondu bez potreby realokácie;
5. **analýza a doriešenie prebiehajúcich skúmaní** vrátane urgencie vecne príslušných orgánov pre uzavretie konaní a deklarovanie oprávnených výdavkov na EK najneskôr do 30.06.2024;
6. **využívanie fázovania –** možné rozdelenie projektov na 2 fázy, z ktorých druhá bude ukončená v programovom období 2021 – 2027 z Programu Slovensko 2021 – 2027. Jednotlivé RO a SO predložili k 19.01.2024 aktualizáciu zoznamu projektov, ktoré plánujú fázovať, vrátane rozdelenia alokácií na 1. a 2. fázu. Možnosť fázovania sa plánuje využiť v rámci 40 projektov, v zazmluvnenej výške 1 mld. EUR (EÚ zdroj), pričom **do 2. fázy sa plánuje presunúť** **560 mil. EUR**;
7. **sfunkčnenie projektov, ktoré neboli do 31.12.2023 finančne ukončené, najneskôr do 15. februára 2027** (možné dofinancovanie projektov z vlastných zdrojov prijímateľa). Jednotlivé RO a SO predložili k 19.01.2024 aktualizovaný indikatívny zoznam tzv. nefunkčných projektov. Spolu je indikovaných 199 projektov, v zazmluvnenej výške 828 mil. EUR (EÚ zdroje), s odhadovaným nedočerpaním 239 mil. EUR. Pre ich sfunkčnenie bude potrebných 226 mil. EUR z vlastných zdrojov prijímateľov;
8. **využitie dočasného nadkontrahovania a nadčerpania** v sume 496 mil. EUR s cieľom vyčerpať 100 % alokácie záväzkov EK. Možnosť a podmienky využitia mechanizmu dočasného nadkontrahovania a nadčerpania nie je možné interpretačne vykladať / zamieňať za trvalé nadkontrahovanie alebo nadčerpanie nad 100 % alokácie operačného programu. V prípade trvalého nadkontrahovania a nadčerpania je potrebné eliminovať negatívne vplyvy na rozpočet verejnej správy úsporami, využitím flexibilít a fázovaním projektov do programového obdobia 2021 – 2027.

Inštitút dočasného nadčerpania využil IROP v sume 41,5 mil. EUR. Aktuálne prebieha komunikácia s SO pre OP II (MIRRI SR) k identifikovaniu prípadnej potreby dočasného nadčerpania;

1. **využitie flexibilít v návrhu nariadenia STEP** (schválený Radou EÚ 02.02.2024), najmä:
	1. **posun predloženia záverečnej dokumentácie na EK**, a teda vytvorenie dodatočného časového priestoru na spracovanie platieb prijímateľov a **súhrnných žiadostí o platbu**, ktoré môžu byť predložené na MF SR v dohodnutých **posunutých termínoch v rozsahu 1 až 2 mesiace nasledovne:**

**Tabuľka č. 1: Prehľad termínov predkladania súhrnných žiadostí o platbu**

|  |  |  |  |
| --- | --- | --- | --- |
| **Operačný program** | **Termín posunu predloženia poslednej súhrnnej žiadosti o platbu** | **Termín prijatia rozhodnutia k prebiehajúcim skúmaniam** | **Termín ukončenia kontroly finančných nástrojov** |
| OP Ľudské zdroje | 31.5.2024 | 30.6.2024 | 30.9.2024 |
| OP Integrovaná infraštruktúra | 30.4.2024 | 31.5.2024 | 30.9.2024 |
| OP Kvalita životného prostredia | 10.5.2024 | 15.6.2024 | 30.9.2024 |
| Integrovaný regionálny operačný program | 31.5.2024 | 30.6.2024 | 31.5.2024 |

*Zdroj údajov: Certifikačný orgán (MF SR), RO*

Jednotlivé termíny boli určené na základe bilaterálnych stretnutí MF SR s  riadiacimi a sprostredkovateľskými orgánmi. Termíny pre ostatné riadiace orgány budú stanovené na základe bilaterálnych stretnutí, ktoré sa uskutočnia v 8. týždni.

MF SR informovalo EK o predložení záverečných žiadostí o platbu na EK v druhom polroku 2024 a následnom spracovaní a predložení Účtov za 10. účtovný rok na EK v roku 2025.

* 1. **možnosť 100 % financovania zo zdrojov EÚ pre posledný 10. účtovný rok**, ktorá bude osobitne diskutovaná na úrovni operačných programov/prioritných osí v júni 2024, a to po posúdení stavu celkového čerpania, rizikových výdavkov a finančných opráv.

**Tabuľka č. 2: Prehľad opatrení na vyčerpanie 1,08 mld. EUR**



*Zdroj údajov: Certifikačný orgán (MF SR), RO*

*Uvedené zostatky realokácií na energokrízu sú nevyčerpané prostriedky z aktuálne uzatvorených zmlúv. Podľa odhadov jednotlivých RO zostáva na energokrízu dočerpať cca 438,5 mil. EUR (OP II 1,5 mil. EUR, IROP 10 mil. EUR, OP KŽP 427 mil. EUR). Odhadovaná suma na dočerpanie bude predmetom rokovania pracovnej skupiny SAFE dňa 22.02.2024.*

**Z objemu 1,08 mld. EUR je plánovaných na:**

* **SAFE**, t. j. riešenie energokrízy: 490,23 mil. EUR (500,08 mil. EUR už bolo vyčerpaných)
* **FAST CARE**, podpora UA utečencov: 61,75 mil. EUR (277,81 mil. EUR už bolo vyčerpaných)
* **realizácia zazmluvnených projektov EŠIF: 532,39 mil**. **EUR (t. j. 3,67 % z alokácie).**

## **Stav implementácie podľa operačných programov**

Aktuálna alokácia EÚ zdrojov programového obdobia 2014 – 2020 je vo výške 14,50 mld. EUR (oproti pôvodnej alokácii vo výške 13,78 mld. EUR došlo v rokoch 2021 – 2022 k navýšeniu o zdroje REACT-EU vo výške 722,25 mil. EUR).

* **Výzvy/vyzvania**

Z celkovej alokácie na programové obdobie 2014 – 2020 sprístupnili RO v **852 výzvach a vyzvaniach** pre potenciálnych žiadateľov nenávratného finančného príspevku k 09.02.2024 finančné prostriedky vo výške **23,18 mld. EUR**, čo predstavuje **160,29 %** z celkovej alokácie (EÚ zdroj).

* **Kontrahovanie**

Úroveň **kontrahovania** všetkých fondov alokovaných pre SR (okrem EPFRV) v rámci programového obdobia 2014 – 2020 dosiahla k 09.02.2024 hodnotu **16,31 mld. EUR**, čo predstavuje **112,50 %** z celkovej alokácie (EÚ zdroj).

* **Čerpanie**

K 09.02.2024 dosiahla SR za všetky fondy (okrem EPFRV) alokované pre programové obdobie 2014 – 2020 čerpanie na národnej úrovni **13,42 mld. EUR**, čo predstavuje **92,52 %** z celkovej alokácie (EÚ zdroj).

**Do konca programového obdobia je ešte potrebné vyčerpať** **1,08 mld. EUR.** Čerpanie je možné až do apríla – mája 2024 z dôvodu finančného vysporiadania a zaslania posledných súhrnných žiadostí o platbu z RO na MF SR**.**

**Tabuľka č. 3: Stav implementácie jednotlivých OP k 09.02.2024**



*Zdroj údajov: ITMS 2014+, Certifikačný orgán (MF SR)*

## **Porovnanie stavu a zostatkov čerpania k 09.02.2024 podľa jednotlivých OP**

**Graf č. 1: Stav čerpania podľa OP k 09.02.2024**

****

*Zdroj údajov: Certifikačný orgán (MF SR)*

**Graf č. 2: Zostáva vyčerpať do konca programového obdobia podľa OP k 09.02.2024 (vrátane SAFE)**



*Zdroj údajov: Certifikačný orgán (MF SR)*

Do konca programového obdobia (najneskôr do marca 2024) zostáva vyčerpať ešte **1,08 mld. EUR**

**Najvyššie objemy na vyčerpanie zostávajú za:**

* **OP KŽP (541,86 mil. EUR),** čo predstavuje 19,13 % alokácie,
* **OP II (311,29 mil. EUR),** čo predstavuje 5,18 % alokácie,
* **OP ĽZ (129,31 mil. EUR),** čo predstavuje 4,32 % alokácie**.**

## **Implementácia FAST-CARE**

Na riešenie problematiky migračnej krízy súvisiacej s konfliktom na Ukrajine promptne reagovala Európska komisia a prijala iniciatívy CARE (nariadenie EK z 6.4.2022) a FAST-CARE (nariadenie EK z 19.10.2022). Schválením príslušných nariadení sa v rámci kohéznej legislatívy zaviedli viaceré nové flexibility, ktoré umožňujú využitie disponibilných zdrojov EŠIF na riešenie dopadov krízy v súvislosti s vojnou na Ukrajine. SR plánuje využiť disponibilné zdroje EŠIF v objeme **339,56 mil. EUR** v rámci **3 operačných programov:**

**Integrovaný regionálny operačný program (alokácia 244,01 mil. EUR)**

* financovanie výdavkov miest a obcí v súvislosti s prvotným prijatím utečencov
* refundácia/financovanie výdavkov štátneho sektora v súvislosti s pomocou utečencom
* **revízia IROP bola 12.05.2023 schválená Európskou komisiou**

**OP Ľudské zdroje (alokácia 65,55 mil. EUR)**

* podpora aktivít zameraných na integráciu utečencov, ich začlenenie na trh práce a poskytovanie sociálnych služieb
* **revízia OP ĽZ bola 19.12.2022 schválená Európskou komisiou *(29.09.2023 bola Európskej komisii predložená revízia s navýšenou alokáciou o 24,3 mil. EUR)***

**OP Integrovaná infraštruktúra (alokácia 30 mil. EUR)**

* podpora zamestnancov MV SR nasadených v prvej línii pomoci pri zmierňovaní dopadov migračnej krízy
* poskytovanie digitálneho príspevku pre ukrajinských žiakov vo forme poukážok na nákup IT techniky
* **revízia OP II bola 04.04.2023 schválená Európskou komisiou**

|  |
| --- |
| **Z dostupnej alokácie 339,56 mil. EUR bolo k 09.02.2024 vo výzvach a vyzvaniach FAST-CARE sprístupnených 353,72 mil. EUR (104,17 %), zazmluvnených 347,75 mil. EUR (102,41 %) a vyplatených 277,81 EUR (81,82 %).**  |

**Tabuľka č. 4: Prehľad implementácie FAST-CARE k 09.02.2024**



*Zdroj: ITMS 2014+, Certifikačný orgán (MF SR); alokácia za OP ĽZ aj celkom bola k 30.09.2023 navýšená o 24,3 mil. EUR.*

## **Implementácia SAFE**

Na riešenie problémov spojených s extrémnym nárastom cien energií prijala EK **iniciatívu SAFE** (schválená Nariadením EP a Rady (EÚ) 2023/435 z 27. februára 2023). EK umožňuje poskytnúť **pomoc pri úhrade nákladov na spotrebu energie v prípade zraniteľných domácností** a využiť tak zostávajúce nevyčerpané zdroje EŠIF.

Na základe analýzy bola ako najvhodnejšie opatrenie pre podporu v rámci iniciatívy SAFE identifikovaná kompenzácia zvýšených nákladov na dodávky plynu, prípadne elektriny pre zraniteľné domácnosti. Zdroje SAFE budú použité na **preplatenie kompenzácií** rozdielu medzi trhovou cenou energie a limitom určeným vládou Slovenskej republiky, ktoré sú poskytované **dodávateľom energií** aktuálne zo štátneho rozpočtu v období od 01.01.2023 do 31.12.2023.

Opatrenia SAFE sú realizované prostredníctvom **národných projektov (NP)** troch operačných programov - OP KŽP, IROP a OPII, kde jediným prijímateľom bude MH SR.

Vsúčasnosti RO na podporu SAFE avizujú vyčleniť **1,03 mld. EUR**, s možnosťou navýšenia až do výšky 1,45 mld. EUR. Revízie týchto OP sa uskutočnili/uskutočňujú pod koordináciou MIRRI SR:

**OP Integrovaná infraštruktúra (alokácia 574,82 mil. EUR)**

* **revízia schválená EK 16.08.2023**
* **k 9.2.2024 odhad na dočerpanie 1,5 mil. EUR**

**Integrovaný regionálny operačný program (alokácia 10 mil. EUR)**

* 20.09.2023 schválila EK na SAFE v rámci IROP sumu 76,37 mil. EUR
* 15.11.2023 bola na EK odoslaná ďalšia revízia IROP - zníženie alokácie SAFE na 10 mil. EUR
* **revízia schválená EK 11.12.2023**
* **k 9.2.2024 odhad na dočerpanie 10 mil. EUR**

**OP Kvalita životného prostredia (alokácia 448,91 mil. EUR)**

* revízia 30.03.2023 schválená MV pre OP KŽP
* 18.09.2023 odoslaná prostredníctvom SFC2014 na EK
* 18.10.2023 vrátená na zmenu spolu s oficiálnymi pripomienkami EK – EK schválenie revízie podmienila politickým záväzkom na úrovni vlády SR v súvislosti s kompenzovaním zníženia financovania environmentálnych opatrení najmä v oblasti vodného a odpadového hospodárstva, kvality ovzdušia, ochrany prírody a biodiverzity a využitím služieb Jaspers pre zlepšenie budúcej implementácie týchto opatrení
* 25.10.2023 požadované dokumenty zaslané cez SFC na EK
* **revízia schválená EK 27.11.2023**
* **k 9.2.2024 odhad na dočerpanie 427 mil. EUR**

|  |
| --- |
| **Z dostupnej alokácie 1,03 mld. EUR bolo vo vyzvaniach SAFE sprístupnených 990,32 mil. EUR (95,80 %), zazmluvnených 990,32 mil. EUR (95,80 %) a vyčerpaných 500,08 mil. EUR (48,38 %).** |

**Tabuľka č. 5: Prehľad implementácie SAFE k 09.02.2024**



*Zdroj: ITMS2014+,Certifikačný orgán (MF SR), RO*

**Podľa odhadov jednotlivých RO zostáva na energokrízu dočerpať cca 438,5 mil. EUR** (OP II 1,5 mil. EUR, IROP 10 mil. EUR, OP KŽP 427 mil. EUR). Odhadovaná suma na dočerpanie bude predmetom rokovania pracovnej skupiny SAFE dňa 22.02.2024.

# **Implementácia Programu Slovensko 2021 – 2027 k 09.02.2024**

## **Základná informácia**

**Program Slovensko 2021 – 2027 (ďalej len „P SK 2021 – 2027“) je investičným nástrojom pre rast životnej úrovne obyvateľov a zvyšovanie konkurencieschopnosti Slovenskej republiky. Program stanovuje podmienky pre využitie finančných prostriedkov politiky súdržnosti Európskej únie v Slovenskej republike na programové obdobie 2021 – 2027.** Prostredníctvom programu sa realizujú investície z Európskeho fondu regionálneho rozvoja, Európskeho sociálneho fondu plus, Kohézneho fondu a Fondu na spravodlivú transformáciu. Program tak nahrádza doterajších 6 operačných programov Slovenskej republiky pre fondy EÚ na obdobie 2014 – 2020 pre cieľ Investovanie do rastu a zamestnanosti.

V rámci P SK 2021 – 2027 sa podarilo presadiť, že 2,36 mld. EUR z celkovej obálky 12,59 mld. EUR (t. j. 18,7 %) je realizovaných cez **mechanizmus integrovaných územných investícií (IÚI).** Ide o pilotný prístup viacúrovňového strategického plánovania a prioritizácie investičnej podpory v území podľa príkladov dobrej praxe v ostatných členských štátov EÚ. Dopytovú súťaž samospráv po prvýkrát na Slovensku nahrádza motivácia územných partnerov spoločne identifikovať kľúčové strategické rozvojové investície, pri ktorých sú územná dohoda o potrebe investície a pripravenosť projektov dôležité princípy. Cieľom IÚI je umožniť riešiť výzvy rôznorodých území komplexne. Je na každej Rade partnerstva a Kooperačnej rade pre udržateľný mestský rozvoj, aby vybrala a zrealizovala projektové zámery s najväčším príspevkom k riešeniu hlavných územných výziev a špecifických potrieb identifikovaných v ich schválených integrovaných územných stratégiách.

**Riadiacim orgánom** P SK 2021 – 2027 je **MIRRI SR**. Časť výkonu úloh, ktorými sú najmä vyhlasovanie výziev a výber projektov, delegoval riadiaci orgán na **10 sprostredkovateľských orgánov**: MD SR, MPSVR SR, MŽP SR, MŠVVM SR, MH SR, SIEA, ÚV SR (za oblasť podpory pre marginalizované rómske komunity), MZ SR, MV SR a ÚVO (výkon kontroly verejného obstarávania).

**Tabuľka č. 6: Rozdelenie alokácie Programu Slovensko 2021 – 2027 podľa rezortov (v EUR)**

|  |  |
| --- | --- |
| **Rezort** | **Alokácia** |
| MD SR | 3 000 281 170 |
| MIRRI SR | 2 608 994 293 |
| MPSVR SR | 1 762 219 681 |
| MŽP SR | 1 723 914 863 |
| MŠVVM SR | 1 074 625 240 |
| SIEA | 902 229 091 |
| MH SR | 626 929 974 |
| MZ SR | 387 640 621 |
| ÚV SR | 399 500 000 |
| MV SR | 107 400 000 |
| **Spolu Program Slovensko** | **12 593 734 933** |

Investície z P SK 2021 – 2027 sú smerované do oblastí podpory/priorít **v 5 cieľoch politiky (CP) súdržnosti EÚ** a jedného samostatného špecifického cieľa:

**CP1 – Konkurencieschopnejšia a inteligentnejšia Európa:**

* Rozvoj a rozšírenie výskumných a inovačných kapacít a využívania pokročilých technológií
* Využívanie prínosov digitalizácie pre občanov, podniky, výskumné organizácie a orgány verejnej správy
* Posilnenie udržateľného rastu a konkurencieschopnosti MSP a tvorby pracovných miest v MSP, a to aj produktívnymi investíciami
* Rozvoj zručností pre inteligentnú špecializáciu, priemyselnú transformáciu a podnikanie
* Zvyšovanie digitálnej pripojiteľnosti

**CP2 – Zelenšia, nízkouhlíková a odolná Európa:**

* Podpora energetickej efektívnosti a znižovania emisií skleníkových plynov
* Podpora energie z obnoviteľných zdrojov v súlade so smernicou (EÚ) 2018/2001 vrátane kritérií udržateľnosti, ktoré sú v nej stanovené
* Vývoj inteligentných energetických systémov, sietí a uskladnenia mimo transeurópskej energetickej siete (TEN-E)
* Podpora adaptácie na zmenu klímy a prevencie rizika katastrof, ako aj odolnosti, a to s prihliadnutím na ekosystémové prístupy
* Podpora prístupu k vode a udržateľného vodného hospodárstva
* Podpora prechodu na obehové hospodárstvo, ktoré efektívne využíva zdroje
* Posilnenie ochrany a zachovania prírody, biodiverzity a zelenej infraštruktúry, a to aj v mestských oblastiach, a zníženia všetkých foriem
* Podpora udržateľnej multimodálnej mestskej mobility ako súčasti prechodu na hospodárstvo s nulovou bilanciou uhlíka

**CP3 – Prepojenejšia Európa:**

* Rozvoj inteligentnej, bezpečnej, udržateľnej a intermodálnej TEN-T odolnej proti zmene klímy
* Rozvoj a posilňovanie udržateľnej, inteligentnej a intermodálnej vnútroštátnej, regionálnej a miestnej mobility

**CP4 – Sociálnejšia a inkluzívnejšia Európa:**

* Adaptabilný a prístupný trh práce
* Kvalitné a inkluzívne vzdelávanie
* Zručností pre lepšiu adaptabilitu a inklúziu
* Záruky pre mladých
* Aktívne začlenenie a podpora dostupných služby
* Aktívne začlenenie rómskych komunít
* Sociálne inovácie a experimenty
* Potravinová a materiálna deprivácia

**CP5 – Európa bližšie k občanom :**

* Podpora integrovaného a inkluzívneho sociálneho, hospodárskeho a environmentálneho rozvoja, kultúry, prírodného dedičstva, udržateľného cestovného ruchu a bezpečnosti v mestských oblastiach
* Podpora integrovaného a inkluzívneho sociálneho, hospodárskeho a environmentálneho miestneho rozvoja, kultúry, prírodného dedičstva, udržateľného cestovného ruchu a bezpečnosti v iných ako mestských oblastiach

**Fond na spravodlivú transformáciu (FST – samostatný špecifický cieľ):**

* Nástroj na zmiernenie dôsledkov transformácie a podpora oblastí najviac postihnutých prechodom na klimatickú neutralitu
* Na Slovensku ho využívajú tri regióny: Trenčiansky kraj, Košický kraj a Banskobystrický kraj.

## **Stav schvaľovania hodnotiacich a výberových kritérií a zámerov národných projektov**

Za účelom monitorovania vykonávania P SK 2021 – 2027 zriadilo MIRRI SR monitorovací výbor a 8 tematických komisií pri monitorovacom výbore[[1]](#footnote-1). Hodnotiace a výberové kritériá (HaVK) pre dopytovo-orientované výzvy sa prerokúvajú na tematických komisiách a schvaľuje ich monitorovací výbor (dvojkolový proces), zámery národných projektov schvaľuje príslušná tematická komisia (jednokolový proces).

K 09.02.2024 sú **prostredníctvom schválených HaVK** pre projekty vytvorené podmienky pre implementáciu opatrení v objeme **4,93 mld. EUR (38,84 %).** Zároveň boli **schválené zámery národných projektov** vo výške **2,70 mld. EUR (21,45 %).**

## **Posudzovanie výziev riadiacim orgánom**

K 09.02.2024 bolo sprostredkovateľskými orgánmi predložených na posúdenie riadiacemu orgánu 108 výziev v celkovej hodnote 3,40 mld. EUR za zdroj EÚ(27 %), z toho bolo **k** **95 výzvam v objeme 2,66 mld. EUR za zdroj EÚ (21,12 %) vydané Vyjadrenie RO**. V súčasnej dobe RO posudzuje 10 výziev v objeme 557,3 mil. EUR (zdroj EÚ).

## **Aktuálny stav implementácie**

Alokácia P SK 2021 – 2027 je vo výške **12,59 mld. EUR**.

Z celkovej alokácie boli v **91 výzvach** pre potenciálnych žiadateľov nenávratného finančného príspevku k 09.02.2024 sprístupnené finančné prostriedky vo výške **2,54 mld. EUR**, čo predstavuje **20,16 %** z celkovej alokácie (EÚ zdroj).

Žiadatelia predložili k 09.02.2024 na posúdenie **570 žiadostí o nenávratný finančný príspevok**, z ktorých bolo zatiaľ **schválených 456 žiadostí**. K 09.02.2024 bolo **zazmluvnených 251 projektov** v hodnote **949,43 mil. EUR**, čo predstavuje **7,54 %** z celkovej alokácie (EÚ zdroj).

K 09.02.2024 boli **poskytnuté zálohové platby pre prijímateľov** vo výške **127,13 mil. EUR**, čo predstavuje **1,01 %** z celkovej alokácie (EÚ zdroj).

**Tabuľka č. 7: Stav implementácie P SK 2021 - 2027 k 09.02.2024**



*Zdroj: ITMS2014+ (2021-2027), export dát 12.02.2024.*

*V prípade, že výzva, ŽoNFP alebo projekt sa týka viacerých priorít, zahŕňa sa do počtu každej priority, ktorej sa týka. Jedinečný počet je uvedený za cieľ politiky a program celkom.*

**Tabuľka č. 8: Stav prijatých a schválených žiadostí o nenávratný finančný príspevok (ŽoNFP) k 09.02.2024**



*Zdroj: ITMS2014+ (2021-2027), export dát 12.02.2024; COV= celkové oprávnené výdavky.*

*V prípade, že výzva, ŽoNFP alebo projekt sa týka viacerých priorít, zahŕňa sa do počtu každej priority, ktorej sa týka. Jedinečný počet je uvedený za cieľ politiky a program celkom.*

**Sumárny prehľad aktuálneho stavu jednotlivých krokov implementácie P SK 2021 – 2027:**

**Opatrenia, ktoré je potrebné prijať,** v súvislosti so zabezpečením plynulej implementácie P SK 2021 – 2027:

- **zaslať riadiacemu orgánu aktualizovaný návrh harmonogramu plánovaných výziev na roky 2024 a 2025 tak, aby bol naplnený investičný plán v súlade so zmluvou o poverení[[2]](#footnote-2)** (s výnimkou ÚVO);

 **T: 06.03.2024;**

- **po prerokovaní aktualizovaného návrhu harmonogramu plánovaných výziev monitorovacím výborom a po jeho vzatí na vedomie, dodržiavať termíny v ňom stanovené.** Sprostredkovateľský orgán, resp. implementačná sekcia MIRRI SR je oprávnená posunúť plánovaný termín vyhlásenia výzvy iba v prípadoch, kedy z objektívnych dôvodov nie je možné pristúpiť k jej vyhláseniu v pôvodnom termíne a po schválení riadiacim orgánom;

 **T: priebežne.**

1. Komisia pre cieľ politiky 1, komisia pre cieľ politiky 2, komisia pre cieľ politiky 3, komisia pre cieľ politiky 4, komisia pre integrovaný územný rozvoj a cieľ politiky 5, komisia pre Fond na spravodlivú transformáciu, komisia pre marginalizované rómske komunity, komisia pre administratívne kapacity. [↑](#footnote-ref-1)
2. Zmluva o poverení na vykonávanie časti úloh riadiaceho orgánu sprostredkovateľským orgánom a o zodpovednostiach súvisiacich s týmto poverením. Investičný plán implementačných sekcií RO je stanovený v Manuáli procedúr Riadiaceho orgánu pre Program Slovensko 2021 – 2027. [↑](#footnote-ref-2)